open-index/open-wikipedia-markdown huggingface dataset:
Viejas Locas

D**'Viejas Locas** (spanisch fia „oide varuckte Weiba“) woan a argentinische Rockband vu de spädn Neinzga-Joa, de wos aus ana südlichn Voastod vu Buenos Aires kemma is. D'Viejas Locas haum einige Stilelemente vu de Rolling Stones üwanumma und de Merkmale in vü vu iare Liadln mit aundare Musikrichtungen vamischt, wia zum Beispü mim Blues. Dea spezielle Stil is im lateinamerikanischn Raum ois Stone Rock, dea em noch de Rolling Stones bnamslt is, bekaunnt. Im Joa 2000 hod si de Band aufglöst, da „Pity“ und da Abel san iatst bei da Band *[[Intoxicados]]* aktiv, aundare Ex-*Viejas Locas* musizian heidzutogs bei *[[Motor Loco]]* und bei *La Lengua*.

## Eana Naum und eana Aussog
*Viejas Locas* is a spanische Bezeichnung vu de Madres de Plaza de Mayo. Des woan d'Miata vu Leid, de währnd da Militäadiktatua in de Siebzga-Joa vaschwundn san und desweng auf d'Stroßn demonstrian gaunga san. Iagnda hochs Viech hod de Miata moi *viejas locas* - varuckte oide Weiba - gruafn und so haaßt oiso aa de Band. De Idee, dass si de Band so nenna kinnat, is vum easchtn Sänga kemma, im Mauro Bonom. *(„Mia haum imma gsogt, dass ma, soboid ma a Band hom, de daun *'Viejas Locas** nenna wean.“)''

D**Viejas Locas* bekennan si in mearare vu eanare Liada zum Konsum vu [[Marihuana]] und [[Alkohol|Alkohoi]] - zum Beispü in de Songs *¡Legalízenla!* („Legalisierts is!“) bzw. *Botellas* („Floschn“). S'Bandlogo deitt aa auf des hi, weils aus am ziemli fertign Aug besteht, des vu zwa Cannabisbletschn eigrahmlt is. Aundaraseits findn si oba aa gsöischofts- und sozialkritische Texte (Bsp: *Niños*, „Kinda“) und Söibstkritik (*Una espina en el ojo*, „A Doan im Aug“). Liade, de si üba Liebe drahn, homs oba aa gschrim.

== Bandgschicht ==
Nochdem de Band schon ob 1989, oiso schau voa da eigntlichn Grindung existiad hod, san de Viejas Locas 1992 komplett umgebaut woan und netta da „Pity“ is bei da Band blim. Ea und de neichn Mitglieda - da Fachi, da Pollo und da Abel - hom 1995 s'Album *Viejas locas* aufgnumma, 1997 daun *Hermanos de sangre* („Bluadsbriada“) und 1999 daun schau d'letzte gemeinsaume Plottn, *Especial* („Spezial“). Warum si de Gruppm im Herbst 2000 daun aufglöst hod, is bis heid net wiakli gekläat woan.

Wia 1997/98 de Rolling Stones duach de Gegnd tourt hom, hom de Viejas Locas ois Support-Band mitmocha deafn.

== Diskografie ==
* 1993: *Una noche en La Cueva* („A Nocht in La Cueva“; des is a Sampler, auf dem Auftritte vu mearare Gruppm im Lokal *La Cueva* drom san)
* 1996: *Viejas locas* (mitm Liadl *Intoxicado*, noch dem si vielleicht im Pity sei Nochfoigeband benaunnt hod)
* 1997: *Hermanos de sangre*
* 1999: *Especial*
* 2002: *Sigue pegando - grandes exitos* (Best of)

== Im Netz ==
* [https://web.archive.org/web/20170202102201/http://viejas-locas.com.ar/ Offizielle Website]
* [https://web.archive.org/web/20080228065730/http://www.rock.com.ar/bios/0/223.shtml *Viejas locas'' auf rock.com.ar] (spanisch)
Gummistiefe

**Gummistiefe** san Schuah, de wo bis zu de Wadln oda Knia genga. Se san wossadicht und san am Schoft relativ weit. Gummistiefe gibts in de verschiednstn Foarm. Urspringle worns nur aus Gummi, heitzdog sans oft aus thermoplastischn Kunststoff.

Gummiachuah san koane Gummistiefen, Ibaschuah aus Gummi aa ned. Reitstiefe san zwor oft aus Gummi, wean owa ned Gummistiefe gnennt.

## Vawendung

An Gummistief gibts fiad Oarbat und fiad Freizeit. Wennst am Bau oarbeits san se guat bei am schlechdn Wedda oder wenns recht bazig is. Im Woid beim schneidn von die Bam san Stiefe mit am Schnittschutz wichtig. De ham a spezielle Fasa drin, de wo sehr wiedastandsfähig is uns se hom a Stoikoppm fian Schutz vo de Zehn. Fias Fischn gibts Stiefe mit am hohn Schofft, um weida ins Wossa eine gehn z kena. Gummistiefen wern ibaroi vawendt, wos auf Schuah okimmt, de wo wossadicht und leicht z reinign san.

## Literatua
* Helge Sternke: *Alles über Herrenschuhe*. Nicolai Verlag, Berlin, 2006, ISBN 3-89479-252-3.
Deging am Inn

**Deging am Inn** (amtli: **Töging a.Inn**) is a Stod im obaboarischn Landkroas Oidäding. Im Joar 2015 sand 9196 Biaga zejd worn. Da deazeitige Easchte Buagamoasta is da Dr. Tobias Windhorst vo da CSU.

## Log

Deging is im Sidostn vo Bayern im Landkroas Oidäding im Inntal gleng. Deging is neadli vom Inn direkt beim Innspidz.

## Gschicht

Deging hod's scho zua Zeid vo de Kejtn und de Rema gem. Do is domois a Bronse-Schwert am Inn vo am gloanan Bua gfundn worn, des vo de Kejtn kimmd. Des Bronze-Schwert is aa im Woppn vo Deging zu seng. Wia nacha s zwanzigsde Joarhundad kema is, is in Deging da Innkanoi baud worn, dea a neibauds Aluminiumweak mid Strom vasoagd hod. Des Weak is 1924 ereffnt worn. Mid'm Aluminiumweak is Deging donn aa schnej gwoxn und hod vui Oabatsstejn botn. Des Weak is donn 1991 gschlossn worn, weis oafoch z'deia worn is. Den Kanoi und des Stromkroftweak, as Wossaschloss, gibds owa nadiale imma no.

## Vaeine

Da gräßte Vaein in Deging is da TUS Töging. Vom TUS Töging und vom SSV Töging is im Joar 2002 da FC Töging entstondn, de 2007 aa a neis Stadion beim Wossaschloss griagd hom. Deging is aa bekonnt fia sein Schachclub wo vui guade Schachspuia, de Oidn sowia aa de Jungan aus'm gonzn Landkroas Schach spuin.

## Gwässa

Deging is a bissl neadli vom Inn gleng. Dozua gibd's aa an Innkanoi, dea in de 1920er baud worn is. In Deging is aa da Hubmuihboch. Weida neadli vo Deging is de Isen und da Isenkanoi gleng, im Ostn am Inn is da Silbersee.

## Vakeah

Deging is am Zugnetz vo da Sidostbayerboh vabundn. Neadli vo Deging is de B  und seit Dezemba 2006 hod Deging aa a eigne Audobohausfoaht vo da A 94.

## Schuin und Kindagoatn

Deging hod drei Kindagäatn, zwoa Voiksschuin, a Berufsbuidungszentrum und a Voikshochschui. Zwoa Kindagäatn san katholisch und oana is vo da Stod. De zwoa Voiksschuin san de Rengboongschui und Comeniusschui.

## Sunstigs

Deging is aa bekonnt fia eana Schwimmbod und fia eana Dreikinisinga jeds Joar.

## Beleg
-http://www.toeging.de/

## Im Netz
* https://web.archive.org/web/20080222220318/http://www.toeging-online.de/
* https://web.archive.org/web/20080315031614/http://www.toeging.de/
* http://www.tustoeging.de/
* http://www.fctoeging.de
Peroch

**Peroch** (amtli: **Perach**) is a gloana Ort im Landkroas Oidäding im Sidostn vo Bayern.

## Da See

Oissast bekannt is Peroch füa sein See, am Perocha Badesee. Da See is a intanational undda dem Nam "Tejk-ah-bath-lejk" bekannd. Da See is direkt nebam Inn im wundascheenan Inntal gleng. 
Da See griagd sei Wassa vom Inn und is deshoib oftmois rechd koid. Da See hod a a eigene Insl mid a boar Baam, de aba im Fruajoa 2007 zuagstutzt worn sand. A anderes Schmanggal vom See is as Floß, wo de Leid oftmois spuin oder si sonnen. Füas leibliche Wohl wead a gsorgt mid am Kiosk und ana Cocktailbar. 
Da See is sonst nocharad a rechd beliebda Platz im Inntal und is im Sommer oft und gern vo olle Oiddasklassn bsuacht. Aber a im Windda keman vui Leid zum Schlittschuafahn aufs Eis. 
Alljährlich im Somma is a as Perocha Seefest, des oftmois fast an ganzn Landkroas herbeiziagd.

## Sonstiges vo Peroch

Da Büagamoasta deazeid is da Eder Georg, da grässte Vaein is da FC 1960 Peroch, der zurzeit in da Bezirksliga unter fast professionellen Umständn und derzeit unta Coutsch Karl-Heinz Fenk fleißig oben mid spuid. Da FC hod des Joar a sei Leistungszentrum ausbaut.

## Im Netz
* http://www.perach.de
* https://web.archive.org/web/20080128235112/http://www.puls-perach.de/
* http://www.wasserwacht-perach.de/

## Beleg
* http://www.perach.de
Forschtau

**Fórschtau** (Hóchdeitsch ómtlich: *Forstau*) is a Gmoah an Póngau, an Soizburger Lónd in Ésterreich mid 522 Eihwóner (2016).

## Geógrafie
Da Ort liegg an Bezirk Seiger Hóns (Póngau) an Soizburger Lónd, in am Hóchtoi zwischen Ráudstáud und Schladming. A erschte Bsiadlung is an Hóchmitteloiter gwejn.

### Náuchbargmoanden

## Bólitik
Da Birgermoaster voh da Gmoah is da Kócher Sepp *(Kocher Josef)* voh da ÖVP.

## Sejchneswiadigkeitner
* Pfáukirch zan Hl. Leónhard *([[Leonhard von Limoges|Leónhard voh Limoges]])*, voh 1742 mid baróggan Seitenoitor
* Lourdeskapejn, vam Énd vam 19. Jhd, Bsunderheit sand Drópfstoaner aus Lourdes
* Hoiz-Skuipturn in da Foihausoim vam deitschen Biedhauer Roland Mayer: "As Tor" "Der Wächter" "Da Sessel" und "Da Leemsbaam"
Rechta Wünki

**Rechta Wünki**, **rechta Winkl** oda kuaz aa: **Rechta** (dt.: **rechter Winkel** oda **Rechter**) hoassd ma a Viadl vu am Voiwünki. Da rechte Wünki entsprichd oiso am Viadlkroas. A aundane Definizion, de wos a da Euklid vawendd hod, eakläad in rechtn Wünki ois den, dem sei Nemwünki (da Wünki, mid dem si a Wünki zu 180° eagänzn lossd) gleich groß is wia ea söiba.

Bei Linien, de zuaranaund im rechtn Wünki stengan, sogd ma, doss's *oathogonal* oda aa: *noamal* zuranaund san. Zwoa Wünkin, de si zu am rechtn eagänzn, san zuranaund *komplementäa*. Da Sinus vu am rechtn Wünki is oans, da Kosinus und da Kotangens nui und da Tangens \infty .

A rechta Wünki entsprichd oiso im Gradsystem am Wünki mid neinzg Grad. Aundane Augom fia'n söim Wünki san \textstyle \frac \pi 2 rad und 100 gon. Af ana Uah schaud a rechta Wünki aus wia vu Zwöifi bis Drei, af am Kompass mid am 32-Punkte-System warad da rechte Wünki 8 Punkt groß.

## Schau aa unta

* Sotz vum Pythagoras
Hüpotenusn

D**'Hüpotenusn** (hochdeitsch: *Hypotenuse*) hoaßt ma d'längste Seitn in am rechtwünkling Dreieck. Se liegt imma im rechtn Wünki gengüba. De zwoa Seitn, de daun nu üwa han und de wos in rechtn Wünki damit eischliaßn, nennt ma Kathetn.

In wos fia am Vahöitnis d'Hüpotenusn zu de Kathetn steht, des is im Sotz vum Pythagoras festglegt, den ma desweng aa (oba eigntli vahöitnismäßig söitn) *Hypotenusnsotz* nenna tuad.

In da Mittn vu da Hüpotenusn liegt s'Zentrum vum Thales-Kroas, im Umkroas vum rechtwünkling Dreieck. A wichtige Roin spüid d'Hypotenusn außadem in da Leah vum Sinus und Kosinus.

Da Naum vu da Hüpotenusn kimmt aus'm Oid-Griechischn: *hypoteinousa* (ὑποτείνουσα) setzt si aus hypo- ("unta") und teinein ("strecka") zsaumm.
Wüstnfux

Da **Wüstnfux** oda **Fennek** (*Vulpes zerda*, friaha *Fennecus zerda*) is de kleanste vu olle bekaunntn Wüidhundeoatn. Ea is guad ans Lem in da Wüstn aupasst.

## Merkmole

D'Läng vu Schedl und Rumpf is knoppe viazg Zanti und d'Hächn vu seina Schuita so um de zwoanzg. De Oahn vum Fennek san oba alanig fuchzehn Zentimeta laung. Sei Schwaunz hod a Läng vu ungefäa 25&nbsp;cm, s'Gwicht kimmt so auf de anahoib Kilo. Sei Föi hod a krem-göibe Foab, d'Untaseitn und stöinweis aa s'Gsicht san weiß. De iwapropoazional laungen Oahn san greßa wia bei olle aundan Wüidhunde und san fia'd Reguliarung vu da Köapahitzn guad.

## Lemsraam

Sei Naum lossts schau vamutn: Da Wüstnfux lebt in da Wüstn – bsundas duat, wos saundig is und wo ma Dünen findt. Dahoam sans in da Sahara und in de aungrenzndn Gegndn und teilweis in Arabien und am Sinai.

## Lemsweis

Damit eam d'Hitz vum Tog nix tuad, gehd da Fennek netta in da Nocht leischn. D'Wüstnfix lem in kloane Vabänd vu fuchzehn bis zwoanzg Viecha in am Bau, dea aus unmittlboa unta da Obaflächn liegadn Reahn gmocht is. Bei ana Gfoah kau si a Fennek aa gach in dn lockan Wüstnsaund eigrom.

Fressn tuad a Meis, Eidexn und Heischreck. Vegi mecht a aa, dawischt a oba ned so oft. Vegetarischs Fuada gibts duat, wo a lebt, mea oda weniga ned, in Gfaungenschoft frisst a oba aa Obst und Bedln. Des Wossa, wos a braucht, hoid a si greßtnteus aus seim Fressn; findt a oba a Wossaloch, sauft a duat schau aa.

Noch ana Trogzeid vu fuchzehn bis zwoanzg Tog bringt a Wüstnfüxin zwoa bis via Wöipn auf'd Wöid. In da Zeid voa und noch da Gebuat is s'Mandal wauhnsinnig aggressiv und vateidigt s'Weiwal geng an jedn Fremdn, dea daheakummt. Da Nochwuchs bleibt fia ungefäa a Joah bei seina Famülie.

S'arabische Woat *Fenek* () güit ned netta fia'd Wüstnfix, sondan aa fia'd Hosn. Des kau ma do drauf zruckfüahn, dass da Fennek launge, spitze Oahn hod, de an an an Hosn erinnan.

Laut da IUCN föihn Augom üba'd Greßn vu da Populazjon vu de Wüstnfix und aa üba'd Bestaundsentwücklung woaß ma nix. Es warat oiso möglich, dass da Fennek gfäahdet is.

## Im Netz

* Da Wüstnfux in da ''tierenzyklopaedie.de''
*
Kevin Nash

Da Nash Kevin(* 9. Juli 1959 in Detroit, Michigan) is a US-amerikanischa Wrestla und a Schauspiela. Seid 2004 orbeit da Nash bei TNA Wrestling. Da Nash Kevin is 208&nbsp;cm groß und hod 158&nbsp;kg

### Erfoige
***[[World Championship Wrestling]]**
:*5x WCW World Heavyweight Champion
:*9x WCW World Tag Team Champion (6x midn Scott Hall, 2x midn Diamond Dallas Page, 1x midn Sting)
***[[World Wrestling Entertainment|World Wrestling Federation]]**
:*1x WWF World Heavyweight Champion
:*1x WWF Intercontinental Champion
:*2x WWF World Tag Team Champion (midn Shawn Michaels)

### Seine Füm
*1991 - Turtles II – s'Geheimnis vom Ooze ois „Super Shredder“
*1998 - Family Plan (dt:„Die verrückte Kanone“
*2004 - The Punisher
*2004 - Butterfly Effect
*2005 - The Longest Yard (dt:„Spiel ohne Regeln“)
*2006 - Grandma's Boy (2006)
*2006 -  ois „Bass Armstrong“

## Im Netz
* De offizielle Webseitn vom Nash Kevin
Kathete

Da Naum vu da **Kathete** kimmd aus'm Griachischn: *κάθετος*, vu *kath* („owe“) und *hien ai* („[noch]lossn“). Ois Kathetn bezeichnd wean zwoa Seitn vu am rechtwünklign Dreieck und zwoa de zwoa, de wos den rechtn Wünki eihschliassn dan. De eakennd ma aa desweng, weis de zwoa kiazan Seitn vum Dreieck sei miassn, d'längane Seitn nennd se Hüpotenusn. Wia se de zwoa Kathetn und de Hüpotenusn zuranaund vahoidn, sogd da Sotz vum Pythagoras aus.

Nimmd ma Bezug af oan vu de zwoa Spitzn Wünkln, daun bezeichnd ma de aunliegade Kathetn ois *Aunkathete* und de ned auliegade ois *Gengkathete*

## Schau aa

* Kathetnsotz
Nordtirol

**Nordtirol** isch dá neadliche Doal vu Tirol. Kchean tuat Nordtirol heit zu Öschtereich. Nochm Easchtn Wödkriag isch Tirol in via Toala zrissn woan.

Nordtirol und Oschttirol senn bei Öschtareich bliem. Süd- und Welschtirol (*[[Trentino]]*) senn zu Italien kchemmen. Nordtirol isch dá Doal, der zwischn Südtirol, Solzburg, Bayern und Vorarlberg ligg. Oschttirol isch á bissal weitá weg vo Nordtirol. Bei dá "Nazizeit" hod Osttirol zu Kchäartn kcheat. Die Haupschtott vu Nordtirol und Oschttirol isch Innschbrugg (Hochdeitsch: Innsbruck, Boarischa Stondart: Innschbrugg).

## Im Netz
* Europaregion Tirol
* Tirol Atlas f. Nord-, Ost- und Südtirol, ohne Trentino
* www.geschichte-tirol.com
* Reiseführer
* aktuelle Veranstaltungstipps
André the Giant

Da **André the Giant**, **André René Roussimoff** (* 19. Mai 1946 in Grenoble, Frankreich; † 27. Jenna 1993 in Paris). Ea is des 8. Wödwunda gnennt worn, aussadem, wor a Schauspüla. Da André wors easchte Mitglied vo da WWE Hall of Fame und wiad vum Pro Wrestling Illustrated Magazin, nochn Hulk Hogan und an Ric Flair auf Plotz 3 vo de bestn Wrestla olla Zeidn aufglist. Da Giant wor 213&nbsp;cm groß und hod bis 230&nbsp;kg ghobt.

## Eafoige

**All-Star Pro-Wrestling**

1x NWA Australasian Tag Team Championship- midn Ron Miller

** Florida Championship Wrestling**

1x NWA Florida Tag Team Championship midn Dusty Rhodes

**International Pro Wrestling**

1x IPW World Tag Team Championship midn Michael Nader

**NWA Tri-State**

1x NWA Tri-State Tag Team Championship - midn Dusty Rhodes

**Stampede Wrestling**

Stampede Wrestling Hall of Fame

**[[WWE|World Wrestling Federation]]**

1x WWF Championship

1x WWF World Tag Team Championship midn Haku

WWF Hall of Fame Ersta

## Beleg
Maximilian II.

**Maximilian II.** (* 28. Novemba 1811 in Minga; † 10. Meaz 1864 ebenda) is vo 1848 bis 1864 Kine vo Bayern gwen.

Da Wittelsbacher Maximilian II. is 1848 noch da Abdankung vo seim Vodda Ludwig I. Kine worn. Er guit ois Färdera vo Wissnschaft und Kunst. Er is Grinda vom Maximilianeum, a boarischen Hochbegobtenstiftung.

Da Kine is seit am 12. Oktoba 1842 mit Marie Friederike vo Preissn vaheirat gwen. Sie hom zwoa Buam ghobt:

* Ludwig II. (1845-1886)
* Otto I. (1848-1916)

Kine Maximilian II. is in da Theatinakira in a Seitenkapejn beigsetzt.

## Im Netz
Karakalpakistan

**Karakalpakistan**, karakalpakisch *Qaraqalpaqstan Respublikasi* oda *Qaraqalpaqstan* (neiche lateinische Schreibweis) bzw. *Қарақалпақстан Республикасы* oda *Қарақалпақстан* (vaoitate kirillische Schreibweis), usbekisch *Qoraqalpog‘iston Respublikasi* (*Қорақалпоғистон Республикаси*) oda kuaz *Qoraqalpog‘iston* (*Қорақалпоғистон*), aumtlich *Republik Karakalpakistan*, aa *Karakalpakstan* oda vaoitat *Karakalpakien*, liegt im zentralasiatischn Laund Usbekistan in da Gegnd vum Aralsee. Ob 1924 woa Karakalpakistan a autonomes Gebiet in da Sowjetunion, noch da Unobhängigkeit vu Usbekistan 1991 iss a autonome Republik woan. Karakalpakistan hod um de 1.612.300 Einwohner (Staund vum 1. Jenna 2009) und a Flächn vu 164.900&nbsp;km². Da ISO 3166-2-Code fia Karakalpakistan is `UZ-QR`, d'Haptstod is Nukus.

Karakalpakistan hod a eings Parlament, an eingnen Ministarod und a eingne Flaggn. S'Karakalpakische is zsaumm mit'm Usbekischn Aumtssproch.

## Geografie

Im Ostn liegt d'Wüstn Kisilkum, im Westn s'Ustjurt-Platoo, im Mittelteu s' Döita vum Fluss Amudarja. Im nerdlichn Teu vu Karakalpakistan liegt de südliche Höiftn vum Aralsee, dea owa imma kleana wiad, wesweng Karakalpakistan Probleme mim Wossahaushoit hod.

## Wiatschoft

De Hauptwiatschoftszweige san d'Föaderung vu Eadöi und Eadgas, d'Soiz- und Phosphatgewinnung, da Bewässarungsföidbau (Baumwoi, Reis), d'Lammpi- und Seidnraupmzucht und d'Textüiindustrie.

## Bevöikarung

De Bevöikarung vu Karakalpakistan setzt si aus ungefäa jeweus am Drittl Karakalpakn, Usbekn und Kasachn zsaumm. A greßare Mindaheit stöin de Turkmenen doa

De Karakalpakn („Schwarzhiatla“) unterschein si aißalich vu de Usbekn, weus a mongolidas Ausseng hom.

## Administrative Untagliedarung

Karakalpakistan untagliadat si in 14 Beziake (karakalpakisch *rayon*, usbekisch *tuman*) und 7 Städte (karakalpakisch *qalas*, usbekisch 'shahar''), de direkt da autonomen Republik untastengan. De 7 Städt han: Beruniy (karakalpakisch: Biruniy), Nukus (No'kis), Taxiatosh (Taxiatash), Toʻrtkoʻl (To'rtku'l), Xoʻjayli (Xojeli), Chimboy (Chimbay) und Qoʻngʻirot (Qon'rat). Da Beziak Kegeyli is 2004 duach'd Zsaummenlegung vu de domoling Beziake Kegeyli und Boʻzatov (Buzatov; Hauptoat woa Qozonketkan/Qazanketken) entstaundn.

## Im Netz

* Karakalpakistan - Fotografie
Roa (Gmoa Roabo)

**Roa** is a Ord in da Gmoa Roabo (amtli *Rohrbach*) und liegt im Landkroas Pfahofa an da Uim. Roa hod ebba 180 Einwohna und is a baialiche Gmoa im tertiären Higlland westli vo da Uim mid schene Bauernhef. Da Ort hod scho imma in da Gebietshearrschaft vo da Hofmark Roabo gheat. De Kirch St. Stephanus is 1879 am sidlichn Ortsrand im ludovicianischen Stil baut worn. Da Pfarrer Nagel hod vo 1790 bis 1803 in Roa gwirkt, ea is a Mitglied in da Akademie dea Wissenschaften  und a Forscher vo da ejtan bayerischen Gschicht gwesn.

Roa is a oida Flurnama und moant, dass in da Gegend an Hauffa Roa (*Röhricht*) gibt.

## Im Netz
* Hoamseitn vo da Gmoa Rohrbach
* Hoamseitn vo de Burschen vo Rohr und Rinnberg
Jason Reso

Da **William Jason (Jay) Reso** (* 30. November 1973 in Kitchener, Ontario, Kanada) is a kanadischa Wrestler, der bei da Wrestling-Liga WWE unta seim Pseudonym **Christian** orweit. Da Adam 'Edge' Copeland is a guada Freind vo earm. Da Jason is 185&nbsp;cm groß und hod 108&nbsp;kg.

## TNA
 
Am 13. Novemba 2005 hod da Christian Cage bei TNA-PPV "Genesis" sei Debüt ghobt, nochdem a bei da WWE aufghead hod. Beim nextn Pay-per-View "Turning Point" hod da Christian an Monty Brown besiegn kina und is so da No.1 Contender fian NWA World Heavyweightchampion worn. Beim Against All Ods im Feba 2006 hod a daun an damolign Champion Jeff Jarret besiegn kina und is so NWA Heavyweight Champion worn. Bei da Slammiversary im Juni 2006 hod a den Titl owa wieda valorn. Am 14. Jenna 2007 hod da Christian Cage den Titel zruck eroban kina, indem a an Abyss und an Sting in an Triple Threat Elimination Match besiegt hod. Im Feba vom söbn Joar hod a an Kampf um an Titl gengan Kurt Angle ghobt, den a owa gwunna hodt.

### Titl
* **East Coast Wrestling Association**
*: *ECWA Heavyweight Championship* (1x)
* **Insane Championship Wrestling**
*: *ICW Streetfight Tag Team Championship* (2x) – midn Sexton Hardcastle
* **Pennsylvania Championship Wrestling**
*: *PCW Heavyweight Championship* (1x)
* **Total Nonstop Action Wrestling**
*: *NWA World Heavyweight Championship* (2x)
* **Southern States Wrestling**
*: *SSW Tag Team Championship* (1x)
* **[[World Wrestling Entertainment]]**
*: *WWE ECW Championship* (1x, jiatzt grod)
*: *WWF European Championship* (1x)
*: *WWF Hardcore Championship* (1x)
*: *WWE Intercontinental Championship* (3x)
*: *WWF Light Heavyweight Championship* (1x)
*: *WWF/E World Tag Team Championship* (9x) – midn Edge (7), Lance Storm (1) und an Chris Jericho (1)
* **Pro Wrestling Illustrated**
: *PWI hod eam auf Plotz 7 vo de *500 best singles wrestlers* 2007 greiht.

## Im Netz
* Christian Cages Profü auf da Homepage vo da TNA
* Aktuelles Büdl
Glenn Jacobs

Da **Glen Thomas Jacobs** (* 26. April 1967 in Madrid, Spanien) is bessa bekaunt unta seim Ringnaum **Kane**. Da Kane is a US-amerikanischa Wrestler und a Schauspiela. Seid 1995 orwat a bei da WWE (World Wrestling Entertainment). Da Kane is 204&nbsp;cm groß und hod 146&nbsp;kg. Bei WrestleManiaXXIV hod a si easchtmolig de ECW Championship in an Match gengan Chavo Guerrero sichan kina.

## Tag Teams & Stables

**Brothers of Destruction** (WWF; midn The Undertaker)

**The Corporation** (WWF; mid da Chyna, Gerald Brisco, Ken Shamrock, Pat Patterson, Vince McMahon, The Rock, Triple H, The Big Boss Man, Big Show, Shane McMahon und Test)
 
**Country Boys** (USWA; midn Billy Joe Travis und an Luther Biggs)

**Kane und The [[Big Show]]**

**Kane und [[Mick Foley|Mankind]]**

**Kane und X-Pac**

**HurriKane (Kane und [[Gregory Helms|The Hurricane]])**

**Kane und [[Rob Van Dam]]**

## Erfoige

**Smoky Mountain Wrestling**
 
1x SMW Tag Team Champion (midn Al Snow)
 
**United States Wrestling Association**

1x USWA Southern Heavyweight Champion
 
**World Championship Wrestling**

1x WCW World Tag-Team Champion (mit The Undertaker)
 
**World Wrestling Federation / Entertainment**

9x World Tag Team Champion (je 2x mit The Undertaker, X-Pac und Mankind und je 1x mit Big Show, Rob Van Dam und The Hurricane)

2x WWF Intercontinental Champion

1x WWF World Heavyweight Champion
 
1x WWF Hardcore Champion

## Im Netz
* Profil auf www.wwe.com (englisch)
Koprostase

**Koprostase** hoaßt des in da Medizin, wenn da Darm nimma duachgäht, wei a vastopft is. Dobei staut si da Kod im Dickdarm oda a direkt im Hintan, sodaß'd Leid nimma richitg scheiß'n kenna. Manchmoi komma den Kot im Bauch richtig spian. Des muß behandlt waen, wei sonst da Darm zua bleibt.

Wenns länger scho is, nachad konns vom foisch'n Ess'n, vui z'vui Abfiahmiddl (nemma ja vui Leid, wenn ollawei schlecht gät), z'weng Bewegung oda a z'weng Tringa kemma.

S konn a kritisch wean, wenn'd Entzündung duach Darmwand sozusogn durchwandert - nachad hoaßt des bei de Doktan a "Durchwanderungsperitonitis". - In am ganz am bsondan Foi konn des a sei, daß si da Körper damit sozusogn seiwa vegift, des hoaßt ma dann a "Koprämie".

Zum behandl'n, da duad ma an Hintan sogoa mit de Finga ausramma, a Olivenoi, oda a Einlauf heifan a. Manchmoi brauchan Leit a ebs fiad Schmeazn und wenn goa nix me andas huift, nachad muaß ma opariern.
Steve Austin

Da Stone Cold **Steve Austin** (* 18. Dezember 1964 in Austin, Texas, USA) is a US-amerikanischa Wrestler. Sei erfoigreichste Wirkungsstättn wor de WWE. Sei aktive Karriere hod da Stone Cold beendt, er erscheint owa trotzdem nu öftas bei da WWE ois Special Referee. Da Austin is laut deitscha Wikipedia ca. 185&nbsp;cm und laut englischa 188&nbsp;cm groß.

## Wrestling-Fakten

### Wrestling-Stil
Da Austin wor a *Brawler*. Des hoast sein Kampfstü wor ned recht technisch. Aussa a poar Slams und Suplessen hod da Austin Standardgriff wie de Arm- oda Headlocks vawendt. Da Stone Cold hod si hauptsächli auf sei Kondi und sei Kroft valossn, dadurch wor a a ernstzunehmenda Gegna.

### Sonstiges
* Ringbegleitungen: Col. Robert Parker (WCW), Debra (WWF), Lady Blossom (WCW), Paul E. Dangerously (WCW), Ted DiBiase (WWF)
* DVDs: „Stone Cold Steve Austin: What?“, „The Stone Cold Truth“, „The Legacy of Stone Cold Steve Austin“
* Er hod de meistn WWF Main Events bestrittn.

## Im Netz
* 
* Profü bei WWE.com
* Profü bei Genickbruch.com
* Profü bei Cagematch.de

## Quellen
Tutschach

**Tutschach** *([[Hochdeitsch]]: Tutschach)* is a glans Derfl und a Katastralgmoa in da Gmoa Aflenz im  Bezirk Bruck an da Mur in da Steiamoak. Es keat zua Gemeinde Aflenz/Lound und hot umara 150 Eihwohna.

## Siedlungsentwicklung
Zum Johreswexl 1979/1980 woarn in da Katastralgmoa Tutschach zsammgrechnt 36 Bauflächn mit 18.198&nbsp;m² und 46 Gärten auf 27.599&nbsp;m², 1989/1990 woarn´s 36 Bauflächn. 1999/2000 woar die Aunzohl der Bauflächn auf 138 angewachsen und 2009/2010 bestanden 64 Gebäude auf 142 Bauflächn.

## Bodnnutzung
De Katastralgmoa ist laundwirtschoftli prägt. 52 Hektar sand zum Johreswexl 1979/1980 laundwirtschoftli gnutzt gwesn und 65 Hektar woarn forstwirtschaftli gefiahrte Woidflächn. 1999/2000 is auf 47 Hektar Laundwirtschaft betriebn wordn und 66 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 43 Hektar ois laundwiatschoftliche Flächn gnutzt und Foastwirtschoft is auf 65 Hektar betriebn woarn. De duachschnittliche Bodenklimazahl vo Tutschach is 25,9 (zum Staound 2010).

## Events
Olle poa Joa find in Tutschach is "Doaffest" stott. Bei dem spüt fia gwenli da "Brunner Express" und es findn Beweabe wie Tutschach suacht den Supasta stott.

## Beleg
Heinz Zemanek

Da **Heinz Zemanek** (* 1. Jenna 1920 in Wean; † 16. Juli 2014 a do) woar a östareichischer Uni-Professa, dea wos an vo de easchtn voiständig aus Transistoan aufbautn Computa baut hot.

Ea hot on da Technischn Hochschui in Wean (de wos heit Technische Universität haast) Nochrichtntechnik studiat und is daun duatn Professa woan. Bis 2006 hot a jeds Joa no zwa Vualesungen khoidn. In de Fuffzga-Joahr hot a mit no a poa Leit es *Mailüfterl* baut. Des is ana vo de easchtn Computa gwesn, wo kane Elektronenreahn mea eibaut woan, sondan dea scho voiständig mit Transistoan gwerklt hot. In Namen *Mailüfterl* hot a deshoib gnomma, weu es vuahea scho an Computa mitn Namen Whirlwind (des is englisch und haaßt Wirwesturm) gebm hot und a gmant hot, so an stoakn Computa kemma net baun, oba fia a Mailüfterl weadsscho reichn.

Es Mailüfterl komma se jetzn in Technischn Museum in Wean anschaugn.
Weanlechl

A **Weanlechl** oder **Weanaigl** (lateinisch *Hordeolum*) hoaßt si de Entzündung am Aug'nliad, wenn ma duach a Binknloch schaugt - zumoindest hom de Oidn des a so gsogt. In da Medizin hoaßt des eigantlich "Hordeolum" *(kummt vom lateinischen Nama "Hordeum", was sovui hoßt wie Geaschtn)*, drum song a manche "Geaschtnkoan" dazua.

Kumma duads vo a Entzündung vo de Drüsen vo de Wimpan:
* Wenn de "Mollschen Schweißdrüsen" oder de "Zeisschen Toigdrüsen" entzündt san und bei dene, wenn a Eida kummt dea noch außn gäht, nachad sogt ma a "eißas Weanlechl" oder im Doktadeitschn das Doktasproch "Hordeolum externum";
* san de "Meibomschen Drüsen" entzünd, na gät da Eida noch innen, zum Augapfe hi, na hoaßt des a "innas Weanlechl" oder doktarisch "Hordeolum internum".

## Behaundlung

Wei meistns Bakterien d Ursach san nimmd ma, obwois meistns hamlos is a Soim mid an Antibiotikum oda'ram Deinfektionsmittl hea. Ma konn a grod desinfizian, des huifd a. Awa aufbassn, seiwa soid ma dro net rumweaka, wei si sinst de Bakterien wo andas a no osetzn kenna!

## Beleg
* Hollwich F.: Augenheilkunde. ISBN 3 13 3551108

## Im Netz
* Auge.de
Carlos Baliño

Da **Carlos Baliño Lopez** (* 1848; † 1926) woa a kubanischa Politika. Er is ana vu de easchtn gwen, de *marxistische* Ideen noch Kuba brocht hom.

Da Baliño hod 1892 zsaumm mim *Jose Martí* d*'Revoluzionäre Partei vu Kuba* gründt und 1903 in *Club de Propaganda Socialista*, den wos ma heid ois de easchte Oaganisazion vu Kuba bezeichnt, de an marxistischn Charakta ghobt hod. Späda hod a nu weidane sozialistische Gruppm ins Lem gruafn.

Noch da Oktowarevoluzion 1917 in Russlaund is a im Leninismus näha kumma und hod aunschliaßnd vasuacht, mearare sozialistische Vareinigungen so z'vaändan, das da *Kommunistischn Intanazionaln* entsprecha dan. 1925 hod a daun mim *Julio Antonio Mella* und mim *José Miguel Pérez* d'Kommunistische Partei vu Kuba gründt kobt.

## Im Netz
* Carlos Baliño: un fundador (Spanisch)
Lissos

**Lissos** (neigriachisch: *Λισός*, *Lisós*, têuweis aa *Λισσός*, *Lissós*, auf Latein: *Lissus*, in da Tabula Peutingeriana *Liso*) is a antike Stod an da Südkustn vu Kreta und liegt zwischn de heiding Oatschoftn Paleochora im Westn und Sougia im Ostn. Lissos und Syia, des im heiding Sougia liegt, woan de Hofnstädt vu Elyros, da wichtigstn Stod in dera Gengd zu dera Zeid. Lissos hod dozumois nämli a stoake Haundls- und Fischareiflottn ghobt.

De Stod is eascht im 3. Joahhundat zum easchtn Moi schriftli festghoitn woan, is owa schau in da klassischn Zeid besiedlt gwesn, wos ma aus de archäologischn Ausgrobungen olest, und woa bis in'd späde Antikn a floriarade Siedlung; d'Fruahgschicht vu Lissos is owa nu imma ned dafoascht woan. Inschriftn auf Münzn beleng, dass Lissos im spodn 4. und 3. Joahhundat Mitglied und woarscheinli sogoa d'Hauptstodt vu am Bündnis gwesn, bei dem aa de Nochboastädt Tarrha, Poikilasion, Elyros, Hyrtakina und aundane mitdau hom. De Gmoaschoft hod si *Oreioi* („de Leid vu de Berg“) gnennt und is vu 280 bis 250 v. Kr. mim Magas, im Kini vu Kyrene, vabandlt gwesn. 221/220 v. Kr. haum de *Oreioi* im Lyktischn Kriag geng Knossos gkämpft. Woahscheinli woa Lissos bis ins 9. Joahhundat n.Chr. a Bischofssitz.

Im Oat, zu dem ma fost netta üwas Mea kemma hod kina, hom si Restln vu am Asklepieion mit Mosaike, vu am Aquädukt und vu ana römischn Therme dahoidn. Außadem haum de Archäolong a Theata und d'Üwarestln vu friah-christliche Gotteshaisa entdeckt. In Lissos san weida a Haufn vu Skulptuan gfundn woan, de hauptsächli de Gottheitn Asklepios oda Hygeia vaköapan.

1957/58 is de Siedlung wieda ausgrom woan. Lissos wiad heid vu neamt mea bewohnt und ma kimmt aa heid nu netta z'Fuaß oda üwas Mea duat hi.

## Literatua

* Ernst Meyer: *Lisos*. In: *Der Kleine Pauly. Lexikon der Antike in fünf Bänden*. Baund 3, Minga 1969, Sp. 678.
* Mogens Herman Hansen (Hrsg.): *Sources for the Ancient Greek City-State*. Kopnhogn 1995, S. 137f.

## Im Netz
* D. J. Blackman: Lissos in da *Princeton encyclopedia of classical sites* (englisch)

## Ãmeakungen
Mars

**Mars** steht fia:
* Mars (God), remischa Kriagsgod
* Mars (Planet), da viate Planet im Sunsystem
* Mars (Schokorigl), a Siassigkeit
Buachschlong

**Buachschlong** (amtli: **Puchschlagen**) is a Oatsteil vo da Gmoa Schwobhausn im Landkreis Dachau in Obabayern mid 290 Eihwohna.

Da Nam Buachschlong kimmt vom "Buacha schlong" vo de friahnan Buachawejda des do gem hod.
Bekannt is Buachschlong voa oijmm füa sei Kiach, St. Kastulus, heid a Filialkiach vo da Pfarrei Schwobhausn (ehdem Kreizhoizhausn).
De Kiach taucht in de Uakundn s easchte moi ums Joar 814 auf.

De heitige Kiach is aus da spatgotischn Zeit. In 1663 homs as noch dems im Dreißgjaarign Kriag recht vawiast worn war, auf Barock umbaut. Da Chor  und da Tuamuntabau is dabei so glassn worn wiara war. 1729 und 1740 is nomoi umbaud worn und im Barockstil ausgstatt.
Im neadlichn Chorwinkl steht a 42 m houha Tuam, dea ois oana vo de elegantestn im weidn Umkreis guit. Da Untabau vo dem Tuam is aus da gotischn zeid rechtecke, da Aufbau drauf is achtecke und hod a gstreckte Zwiefehaum.

Des bsondane bei da St. Kastuluskiach is, daß 'ned beim Dorf' is.
Genauane Gründ, warum de Kiach weid aussahoib vom Oat steht, san hei nimma bekannt, Es wead oognomma, daß zwischn m Doaf und dera Kiach a Klosta oda Höf gwen warn, oda daß de Bödn schlechta worn san unds Dorf deszweng weidagwandat is. Des is awa genauso weng belegt, wia de Legendn, noch dera s' Baumaterial meahmois üwa Nacht vom uasprünglichn Oat üwa Nacht an dem Plotz gwen war und s' deszweng do hie baut hom.

## Varein

Buachschlong hod a Feiawehr- und Vareinsheim in dem de foigadn Varein untabrocht san:

* Freiwillige Feiawehr Buachschlong
* Schützenvarein 'Freiheit Puchschlagen'
* Kriaga- und Soidatnvarein
* Gartnbauvarein

## Beleg



## Im Netz

* St. Kastulus
Pi (Kunstprojekt)

**Pi** is da Naum vu ana Medieninstallazion in Wean, ned weid weg vum Korlsplotz. Gaunz genau findt si Pi in da Opanpassaasch zwischn dm Ogaung zua U-Bauh und im Ausgaung bei da Sezession nohe beim Noschmorkt. Da Entwückla vu dem Kunstprojekt is da kanadische Künstla Ken Lum aus Vancouver.

Pi is vu Jenna 2005 bis Novemba 2006 installiad und am 1. Dezemba 2006 eaöffnet woan. Dorgstöid wean in dera 130 Meta laungen Installazion vaschiedene statistische Infoamazionen und de Kreiszoih π mid 478 Stöin noch'm Komma. Noch de 478 Ziffan wean hinta drei Punktal weidare Zoihn auzoagt, de wos de jeweus letztn berechnetn Dezimoistöin san. Des soit auf de bsundare Bedeitung und auf'd Unendlichkeit vu dea oan Zoih, de dem Kunstprojekt sein Naum gem hod, hideitn.

Nem „Pi“  wean auf 16 weidare spüiginde Flächn – de *factoids* gnaunnt wean – untaschiadliche statistische Datn auzoagt. In Echtzeit wean do nem da momentan'n Wöidbevöikarung auf da oan Seitn hoate Faktn behaundlt wia zum Beispüi d'Zoih vu de untaeanäahtn Kinda auf da Wöid, s'Wochstum vu da Sahara seit'm Ãfaung vum Joah und wia laungs nu dauat bis Tschernobyl wieda bewohnboa is. Mittndrunta wean owa aa ned so eanste Themen wia de Zoih vu de in dem Joah in Wean schau gessnen Schnitzl oda d'momentane Zoih vu de Leid in Wean, de a Gschpusi haum.

In da Mittn vu da Passaaschn steht a Kastl, in dem ma si Büidln, Texte und Biacha auschau kau, bei denens um Bevöikarungsentwücklung oda Migrazion geht.

De wissnschoftlichn Datn hod da Ken Lum mim SORA-Institut daoaweitt. „Pi“ soi zaang, dass de zeitgenössische Kunst Kunst mid Wissnschoft, Achitektua und Soziologie vabindn kau. S'Züi vu dem Projekt woa außadem, dass da Korlsplotz a puisierada Oat, dea Begegnungen schofft, und a „künstlarisch-kommunikativa Treffpunkt mit Stroihkroft“ wiad.

## Weblink
* ''Pi'' auf publicartvienna.at
Falco

Da **Falco** (omtlich **Johann „Hansi“ Hölzel**; * 19. Feba 1957 in Wean; † 6. Feba 1998 bei Puerto Plata in da Dominikanischen Republik) woa a österreichischa Musika. Er güüt ois „da easchte weiße Rapper“. Sei Liad *Rock Me Amadeus* hod ois easchte und bis jetzt anzige deitschsprochige Numma de Spitzn vo de *US-Billboard-Charts* erreicht. Scho zu seine Lebzeitn san rund 60 Müllionen Tondräga vo seine Liadln vadraht wuan.

Scho in seina Kindheit hom olle gmaant, dassa a ausagwenlichs Gspia fia de Musik häd. Wia'ra zum Bassklompfnspün angfangan hot, hot a scho in vüle Kapön zupft, wia zum Beispü bei da "Hallucination Company", bei de Drahdiwaberl oda bei de "Spinning Wheel". Entdeckt is da Falco dann vom Markus Spiegel wurn, dem wos aa a Plottnlabel (des owan de "GIG Records") gheat hot. Da Robert Ponger hot de Musik zu "Der Kommissar" gschriem, da Falco den Text und späta ist des daun a Wödhitt wuan. Siem Millionen Moj is a vakauft wurn. 1985 is da Falco mit "Rock me Amadeus" sogor Numma Aans in de ameriganischen Charts gwesn, ois bis heit aanziga mit am deitschsprochign Liad (oba des homma eh scho fuahea gsogt). Noch dem Eafoig is a oba in a Grise kuma. Erscht 1992 hod a de ibawundn ghobt. Kuaz voam Erscheinen vo da Plottn "Out of the Dark" hot a oba bei aan Autounfoi in da Dominikanischen Republik de Potschn gschtreckt. A Bsundaheit vom Falco woa, dass a in sein Gsangl in Text auf Weanarisch, Hochdeitsch und Englisch gmocht hod, oba a Italenisch (Junge Röma), Fraunzesisch (Kamikaze Kappa), Oidgrichisch (Neo Nothing), manchmoi sogoa vamischt.

## Plottn
### Studioplottn

## Literatua
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Netzseitn
* Offiziölle Netzseitn (Nachlossvawoitung)
* Falco lieβt ''Hör Du Süβe'' von Gerhard Rühm.
* Falco bei laut.de
* 
* Literatur iwan Falco im Katalog vo da Österreichischen Nationalbibliothek
* falcollection.at ausfialiche Informations- & Discografieseitn

## Fuassnotn
Otto I.

**Otto I. vo Bayern**, dafft ois *Otto Wilhelm Luitpold Adalbert Waldemar* (* 27. Aprü 1848 in Minga; † 11. Oktoba 1916 auf Schloss Fürstenriad) war vo 1886 bis zua seim Doad Kine vo Bayern. Er is da jüngere Bua vo Maximilian II. und da jüngere Bruada vo Ludwig II.

Nochdem sei Bruada am 10. Juni 1886 fia varuckt erklärt worn is und kurz drauf unta ned gnaua klärte Umständ im Starnberga See umkemma is, is da Otto zum Kine ernannt worn. Er is aba weng seiner Geisteskrankheit regierungsunfähig gwen (offiziell hots ghoaßn: „Da Kine is schwermütig.“). Desweng is sein Onke, da Prinzregent Luitpold sei Vertreta ois Prinzregent gwen. Dem sei Bua Ludwig III. war dann seit am Doad vom Luitpold 1912 selba Prinzregent und hot si 1913 auf Drängen vo seine Minister ois Ludwig&nbsp;III. selba ois Kine ausgruafa. Da Otto hot aba sein Didl ned valorn und wor bis zu seim Doad aa Kine vo Bayern. Bayern hot zu dera Zeit offiziöj zwoa Kine ghobt.

## Literatua

* Alfons Schweiggert: *Schattenkönig. Otto, der Buder König Ludwig II. von Bayern, ein Lebensbild*. Ehrenwirth, München 1992, ISBN 3-431-03192-7
Maximilian I. Joseph

Da **Maximilian I. Joseph**, dafft ois *Maximilian Maria Michael Johann Baptist Franz de Paula Joseph Kaspar Ignatius Nepomuk* (* 27. Mai 1756 z Schwetzingen bei Mannheim; † 13. Oktoba 1825 z Minga) war ois *Maximilian IV.* seit 1799 Herzog vo Bayern, Pfoizgrof bei Rhein und Kurfirscht. 1806 is er vom Napoleon zum Kini vo Bayern erhom worn. Vom Voik is a nur Kini Max gnennt worn.

Maximilian Joseph stammt aus a Pfaizer Seitenlinie vo de Wittelsbacher. Er is 1799 Nachfoiga vom Kurfirscht Karl IV. Theodor worn, der ohne Kinda gstorm is. Unter seina Regentschaft hot si Bayern zwischn 1805 und 1813 eng mitm Frankreich vom Napoleon zsammdo. Mit seina Untastützung hot Bayern sei Territorium machtig erweitern kenna. 1813 no vor da Vejkaschlacht bei Leipzig hot a durch an Vertrag vo Ried (8. Oktober 1813, also 10 Tog vor dera Voikaschlacht!) de Seitn gwechselt und hot im Weana Kongress zwar Soizburg und Tirol verlorn, aba dafia grouße Teile von Frankn erworbn. Maximilian I. Joseph guit zsamm mit am Graf Montgelas ois Grinda vom moderna Bayern. Er hot 1818 Bayern a Verfassung gewährt.

Noch eam, am easchtn Kini vo Bayern, hot sei Voik d'hegste Koatn im Wattn benennt. Bis heit sticht da „Max“ (Herz-Kini) olle andan Krittn, Schläg und Trimpf, wia hochs aa imma waradn.

## Galerie

Datei:König Maximilian I. von Bayern Maximiliansbrunnen in Bamberg.jpg|**Bamberg:**Maximiliansbrunn
Datei:Bayerische Tapferkeitsdmedaille Vorderseite JS.jpg|Bayerische Tapferkeitsmedaille
Image:2374 - München - Max-Joseph-Platz.JPG|**Minga:**Sitzbuid vom Kini Maximilian I. Joseph
Datei:1813 Maximilian I. Joseph Bayern.JPG|Krontala mitm Kini Max


## Literatua
* 
* Martha Schad, *Bayerns Königinnen*, Piper 2005
* Hans Lehmbruch: Ein neues München. Stadtplanung und Stadtentwicklung um 1800. Forschungen und Dokumente. Buchendorf 1987 
* Winfried Nerdinger (Hg): Klassizismus in Bayern, Schwaben und Franken – Architekturzeichnungen 1775–1825. Ausstellungskatalog der   Architektursammlung der Technischen Universität München und des Münchner Stadtmuseums in Verbindung mit dem Zentralinstitut für Kunstgeschichte und dem Bayerischen Hauptstaatsarchiv. Minga 1980

## Im Netz

* Maximilian I. Joseph, Kine vo Bayern
* As groaße Portal vom Haus da Bayerischen Geschichte zum Jubiläumsjahr vo da Entstehung vom Kinereich Bayern 1806: Dokumente, Texte, Buidl, Veranstaltungskalenda, Denkmalgalerie u.v.m.
* Weitere Ausführungen und Buidl zu Kine Maximilian I. Joseph bei Monumente Online
Pfáuwerfen

**Pfáurwerfen** (iwerregiónoi: *Pforwerfen*, Hóchdeitsch ómtlich: *Pfarrwerfen*) is a Gmoah an Soizburger Lónd an Póngau in Ésterreich mid guade 2.450 Eihwóner.

## Geograafie
Dia Gmoah liegg an Póngau an Soizburger Lónd in Ésterreich.

Orschtstoaé vóh da da Gmoah sand: Dorf *(Dorf)*, Dorfwerfen *(Dorfwerfen)*, Ejmautoi *(Ellmauthal)*, Gruab *(Grub)*, Laubichi *(Laubichel)*, Lejchen *(Lehen)*, Moar/Maier *(Maier)*, Béham *(Pöham)* und Schlómming *(Schlamming)*.

## Bólitik
Birgermoaster is da Weiss Bernhard *(Weiß Bernhard)* vóh da ÖVP.

## Kuitur & Sejchenswerschts
* Freilichtmuseum mid séx dahoidanen Gemachmiener
* Am 1. Jénner findt da Pfáuwerfner Berchtenlaaff stott

### Bauwerck
* Pfáukirch aus'm 14. und 15. Jáuhunderscht mid am stottlichen Pfáuhóf

## Bróminenz
* Grónberger Beetra *(Kronberger Petra)*, (*1969 in Seiger Hóns), ehem. Schirennlaifferrin
* Siawarer Beeder *(Sieberer Peter)*, Freiheitskémpfer géeng dia Frónzósen am Boss Luag (1809)

## Im Netz

* Pfáuwerfen 18. Jh
* Staatistik Austria - Pfáuwerfen
Gert Steinbäcker

Da **Gert Steinbäcker** is am 27. Novemba 1952 in Graz, Steiamoak auf d Welt kuma und is a estreichischa Sänga und Liadamocha. Ea is a Mitgliad vom Austropop-Trio S.T.S. (Steinbäcker, Timischl, Schiffkowitz), mit dena ea populea wuan is. Nebm dera Karriere mit da Gruppm S.T.S. is a aa ois Solokinstla eafoigreich und is dafia zwaamoi mit Goid auszeichned wuan.

Heit lebt da Steinbäcker in seina Woihaamat Griachaland.

## Steinbäcker Solo-Weak

EINMAL IM LEB`N (1990)

STEINBÄCKER (1994)

STATIONEN (1997)

MASTER SERIES (1998)

BEST OF (2002)
Ernsgodn

**Ernsgodn** (amtli: **Ernsgaden**) is im Noada vo Obabayern im Landkroas Pfahofa an da Uim. S kloane Dorf hod grad a moi 1571 Oanwohner (2014). Ernsgodn is oiso Mitglied vo da Verwoitungsgmoanschaft Geisenfeld.

## Geografie

Ernsgodn liagt in de Region vo Ingoistod.
In Ernsgodns Nähe is de Feilenforscht.

## Gschicht

Da Graf Ernst von Hohenburg und Murach hod 937 a kloane Burg baut. Des wor da Ofong vo Ernsgodn. De Oatschoft wor lang vo da Lag am Feilenforsta Jogdgebiet prägt. Da Ort hod zum Rentamt in Minga und zum Langericht Pfahofa vom Kurfürstentum Bayern gheat. Noch da Vawoitungsreform in Bayern is mit'n Gmoaedikt vo 1818 de heitige Gmoa entstandn.

## Politik

De Büagermoaschta vo Ernsgodn is da Karl Huber von da CSU. 2008 hod a d´Woi mit 98 % gwunna (weil er koan Gegenkandidatn ghabt hod).

## s´Woppn

Ernsgodn hod a schens Woppn. S Woppn is gspoitn vo Silber und Grüan. Links hods n Zickzackboikn und rechts hods n Zinnenturm. Aus dem wochsn glei drei suibane Oachnblätta.

## Im Netz

* 
*
Ludwig III. (Bayern)

Da **Ludwig III.** (* 7. Jenna 1845 z Minga; † 18. Oktoba 1921 auf Schloss Nádasdy z Sárvár, Ungarn), da Bua vom Prinzregent Luitpold, wor da letzte Kine vo Bayern (vo 1913 bis 1918).  Mit seina Obsetzung wor de 738 Joar dauande Herrschoft vo da Wittelsbacha Dynastie am End. Gschriebm hot a si Ludwig aba ghoassn homs eam an " Millibauern von Leitstettn" und sei Wei des " Topfn-Resl".

Nachm Dod vo seim Vadda Luitpold wor a ob 1912 sejm Prinzregent. Da Kini wor zu dera Zeit da Otto I., wo owa seit seina Jugend geisteskrank und scho seit seine Inthronisiarung 1886 regiarungsunfehig gwen is. Afgrund vo oana Vafossungsendarung, wo vo a poa Ministern initiat worn is,  is da Otto I. 1913 obgsetzt worn. Kuaze Zeit spada is da Ludwig III. zum neien Kini ausgruafa worn.

1918 is a im Zug vo da Novembarevoultion ois Kini obgsetzt worn.

## Literatua

* Alfons Beckenbauer: *Ludwig III. von Bayern 1845–1921. Ein König auf der Suche nach seinem Volk*. Pustet, Regensburg 1987, ISBN 3-7917-1130-X. (Biographie)
* Heinrich Biron: *Ludwig III.* (in der Reihe *Königreich Bayern*). TR Verlagsunion, Minga 2006, ISBN 3-8058-3769-0.

## Im Netz

* 
* *Local-Nachrichten. Hof-Nachricht.* Badener Bezirks-Blatt, 23. Septemba 1882 https://web.archive.org/web/20250124225941/https://anno.onb.ac.at/cgi-content/anno?apm=0&aid=bbb&datum=18820923&seite=5&zoom=2
* *Locales. In der Weilburg …* Badener Bezirks-Blatt, 14. Oktoba 1882 https://web.archive.org/web/20250121235106/https://anno.onb.ac.at/cgi-content/anno?apm=0&aid=bbb&datum=18821014&seite=2&zoom=2
* *Locales. Hofnachricht.* Badener Bezirks-Blatt, 31. Oktoba 1882 https://web.archive.org/web/20250125090035/https://anno.onb.ac.at/cgi-content/anno?apm=0&aid=bbb&datum=18821031&seite=2&zoom=2
Gemeinde Baiern

**Baiern** is a deitsche Gmoa im obaboarischen Landkroas Ebersberg und kead zu da Vawoitungsgmoaschoft Glo (*Glonn*) dazua.
Zum Gebiet vo da Baira Gmoa sogt ma a no Baira Wingä.

Da Nama wead genauso gschrim wia as heidige Bundesland Bayern, bevous vom Kini Ludwig I. vo Baiern in Bayern umbenennt worn is. Genauso gschrim wead a da Voiksstamm vo de Baiern bzw. Bajuwaren.

Zu da Gmoa ghean die Orte *Antholing* (Bain), *Berganger*, *Netterndorf* (Neddandarf), sowia as *Jugenddarf Piusheim*. Im letztern is mittlerweil de *Freie Schui Glonndoi* eigricht worn.
New York

Da Begriff **New York** (englisch fia „Nei-Jork“) bezoachnt mearane Sochan, wia zum Beispui:

* New York City, a Stod in de USA
* New York (Bundesstoot), a Bundesstoot vo de USA
* New York County bzw. Manhattan, Insl am Hudson River, Stodbeziak vo New York City, USA
* New York (Iowa), Ort in Iowa, USA
* New York (Texas), Ort in Texas, USA

New York stähd außadem fia

* Tiffany Pollard, a amerikanische Schauspuiarin
* *KFNB – New York*, a östareichische Lokomotivn (1841–1861)
Magdalener

Dr **Magdalener** (deitsch: **St. Magdalener**; ital.: *Santa Maddalena*) isch a leichter, fruchtiger Roatwein, der im Anbaugebiet Magdalena in Sidtiroul aus dr Vernatschtraubn gmåcht wert. Um an richtign Magdalener zu kriagn wert in de Vernatschtraubn a no 5 Prozent Lagreintraubn enthåltn, de dånn zommen gekeltert werdn. Wegn en hoaßn Klima im Bozner Kessl und'n Ånteil von Lagrein isch dr Magdalener voller und intensiver wia die åndern Vernatschweine aus Sidtiroul (z. B. dr Kolterer Sea Auslese).
 
Weine, de aus di urspringlichn Ånbaugebiate Magdalena, Justina, St.&nbsp;Peter, Rentsch und Leitach (ålls sunnseitge Heng um Bozn) kemmen, derfn „Klassischer“ (ital.: *Classico*) verwenden. S gsåmte Unbaugebiat umfåsst bei di 286&nbsp;Hektar.
Manali-Leh-Hochstroßn

D**'Manali-Leh-Hochstroßn** (englisch: *Manali-Leh-Highway* oda aa *Leh-Manali-Highway*) is a 477 Kilometa launga Vakeahsweg im indischn Himalaja, dea wos de Städt Leh im Bundesstoot Jammu und Kashmir und Manali in Himachal Pradesh vabindn tuad.

Bekaunnt is dea „Highway“ voa oim desweng, weu ma auf eam üwa mearare vu de hechstn befoahboan Possstroßn vu da Wöid drüwa foahn muaß, so zum Beispüi üwa'n Rohtang-Poss (3.978&nbsp;m), in Baralacha-Poss (4.892&nbsp;m), in Lachulung-Poss (5.059&nbsp;m) und in Tanglang-Poss (5.325&nbsp;m). Da letzte vu de iatst aufglistetn is sogoa da zweithechste Poss auf da Wöid, üwa den ma mit am Kroftfoahzeig drüwa kimmt.

D'Manali-Leh-Hochstroßn bringt an vu Manali im Kullu-Toi in'd Region Lahaul und Spiti und noch Ladakh. De Stroßn is netta offn, waun'd Road Construction Company vu da indischn Armee in Schnee wegga brocht hod und waun de Schädn vum Winta behom san, oiso im Summa zwischn Juni und Mitte Septemba. Owa aa in dera kuazn Zeid muaß oiwei aun da Stroßn goaweit wean, weu de dünne Bitumen-Deckn ausbessat wean muaß und de Schädn vu de Eadrutsche behom wean miaßn.

Damid mas üwa de gaunze Streckn mid olle Pässe drüwa schofft, braucht ma mid am Auto in da Rögi mindestns zwoa Tog. Ãndare Vakeahsmittl, de wos si aunbietn san de Foahradln, fia wos ma owa gscheid a Kondi midnehma soit. Außadem gibts aa an rögimäßing Busvakeah. Weu da Luftdruck in dea teuweis extremen Hächn schau oag niadrig is, muaß ma owa mid eikalkulian, dass an d'Hächnkraunkheid dawischn kau.

## Büidln vu de oanzlnen Strecknobschnitte

Datei:Mall street in Manali, India.jpg|A Stroßn in Manali
Datei:Rohtang pass from sideway.jpg|Da Rohtang-Poss
Datei:Rohtang goats.JPG|Geaß am Rohtang-Poss
Datei:BaraLaacha2.jpg|Am Baralacha-Poss
Datei:Tanglanglapass.jpg|Da Tanglang-Poss
Datei:View of Leh.jpg|D'Stod Leh


## Im Netz
* Impressionen vu da Manali-Leh-Hochstroßn
* englischsprochiga Reisebericht
Jacques Offenbach

Da **Offenbach, Jacques** (* 20. Juni 1819 in Köln; † 5. Oktoba 1880 in Paris; geboan ois **Jakob Eberst**) woa a deitsch-franzesischa Komponist und Cellist. Ea guid ois Grinda vo da modeane Operette ois oagnstendigs Genre im Musitheata. Da Offenbach sejm hod owa nua amoi in Begriff *Operette* gnuzd.

De bekonntesdn Stickln van Offenbach san de Danzlnummera *Orphée aux enfers*, de wo z'eascht „Galop infernal“ ghoassn hod und heit „Cancan“, und de „Barcarole“ aus *Les Contes d'Hoffmann*, de wo aa in *Les Fées du Rhin* voakummd. Unvagessli is aa sei Karikatur van Militarischn in *Grande-Duchesse de Gerolstein* und *Lischen et Fritzchen*.

## Im Netz

* 
* jacques-offenbach.de (Biographie, Werkvazeichnis, Diskographie)

## Beleg